CELEX: 32010R0243
Language: hu
Date: 2010-03-23 00:00:00
Title: A Bizottság 243/2010/EU rendelete ( 2010. március 23.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a nemzetközi pénzügyi beszámolási standardok (IFRS-ek) javításai tekintetében történő módosításáról (EGT-vonatkozású szöveg)

24.3.2010   
            
            
               HU
            
            
               Az Európai Unió Hivatalos Lapja
            
            
               L 77/33
            
         A BIZOTTSÁG 243/2010/EU RENDELETE
   (2010. március 23.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a nemzetközi pénzügyi beszámolási standardok (IFRS-ek) javításai tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               A Nemzetközi Számviteli Standard Testület (IASB) 2009 áprilisában a nemzetközi számviteli standardok karcsúsítását és pontosítását célzó éves felülvizsgálat keretében közzétette a nemzetközi pénzügyi beszámolási standardok javításait (a továbbiakban: Javítás). A módosítások többsége a hatályos IFRS-eket egyértelműsíti vagy helyesbíti, vagy az IFRS-ek korábbi változtatásaiból következő módosítás. Az IFRS 8, IAS 17, IAS 36 és IAS 39 módosításai a hatályos előírásokat módosítják vagy további iránymutatást adnak az előírások végrehajtásához.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy a Javítás megfelel az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak. Az Európai Pénzügyi Beszámolási Tanácsadó Csoport (EFRAG) véleményeinek objektivitását és semlegességét a Bizottság számára véleményező Standard Tanács Felülvizsgálati Csoport felállításáról szóló 2006. július 14-i 2006/505/EK bizottsági határozattal (3) összhangban a Standard Tanács Felülvizsgálati Csoport megvizsgálta az EFRAG véleményét, és a Bizottságot arról tájékoztatta, hogy az kiegyensúlyozott és objektív.
            
         
               (4)
            
            
               Az 1126/2008/EK rendeletet ezért ennek megfelelően módosítani kell.
            
         
               (5)
            
            
               Az ebben a rendeletben előírt intézkedések összhangban vannak a számviteli szabályozó bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet melléklete a következőképpen módosul:
   
               1.
            
            
               Az IFRS 2, IFRS 5 és IFRS 8 nemzetközi pénzügyi beszámolási standardok e rendelet mellékletének megfelelően módosulnak.
            
         
               2.
            
            
               Az IAS 1, IAS 7, IAS 17, IAS 36, IAS 38 és IAS 39 nemzetközi számviteli standardok e rendelet mellékletének megfelelően módosulnak.
            
         
               3.
            
            
               A Nemzetközi Pénzügyi Beszámolási Értelmezési Bizottság IFRIC 9 és IFRIC 16 értelmezése e rendelet mellékletének megfelelően módosul.
            
         2. cikk
   Az 1. cikkben említett standardok módosításait minden társaságnak legkésőbb a 2009. december 31. után kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      (3)  HL L 199., 2006.7.21., 33. o.
   
      MELLÉKLET
      
         NEMZETKÖZI SZÁMVITELI STANDARDOK
      
      
         A nemzetközi pénzügyi beszámolási standardok javításai
      
      
         „Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen.”
      
      
         Az IFRS 2 Részvény-alapú kifizetés standard módosítása
      
      Az 5. és a 61. bekezdés módosul.
      HATÓKÖR
      
                  5.
               
               
                  A 2. bekezdésben foglaltak alapján a jelen IFRS … Ugyanakkor, a gazdálkodó egység nem alkalmazhatja a jelen IFRS-t olyan ügyletekre, amelyekben a gazdálkodó egység olyan üzleti kombináció során megszerzett nettó eszközök részeként szerez meg javakat, amelyek megfelelnek a (2008-ban felülvizsgált) IFRS 3 Üzleti kombinációk standardban foglalt definíciónak, a közös ellenőrzés alatt álló gazdálkodó egységek vagy üzleti tevékenységek IFRS 3 standard B1–B4. bekezdéseiben ismertetett kombinációjának során, vagy egy közös vállalkozás létrehozásakor egy üzleti tevékenységet adtak hozzájárulásként, az IAS 31 Közös vállalkozásokban lévő érdekeltségek standardban foglalt definíciónak megfelelően. Ennek megfelelően a kibocsátott tőkeinstrumentumok… (és ezért a jelen IFRS hatókörébe tartoznak).
               
            HATÁLYBALÉPÉS NAPJA
      
                  61.
               
               
                  A (2008-ban felülvizsgált) IFRS 3 standard és a 2009 áprilisában kibocsátott IFRS-ek javításai módosították az 5. bekezdést. A gazdálkodó egységnek ezeket a módosításokat a 2009. július 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység a (2008-ban felülvizsgált) IFRS 3 standardot egy korábbi időszakra alkalmazza, akkor ezeket a módosításokat is alkalmazni kell erre a korábbi időszakra.
               
            
         Az IFRS 5 Értékesítésre tartott befektetett eszközök és megszűnt tevékenységek standard módosítása
      
      A 5B. és a 44E. bekezdés hozzáadásra kerül.
      HATÓKÖR
      
                  5B.
               
               
                  A jelen IFRS standard határozza meg az értékesítésre tartottként besorolt befektetett eszközökre (vagy elidegenítési csoportokra) vagy a megszűnt tevékenységekre vonatkozóan megkövetelt közzétételeket. A más IFRS-ekben szereplő közzétételek az ilyen eszközökre (vagy elidegenítési csoportokra) nem vonatkoznak, kivéve, ha azok az IFRS-ek megkövetelik:
                  
                              a)
                           
                           
                              az értékesítésre tartottként besorolt befektetett eszközökre (vagy elidegenítési csoportokra) vagy a megszűnt tevékenységekre vonatkozó konkrét közzétételeket; vagy
                           
                        
                              b)
                           
                           
                              az elidegenítési csoporton belüli olyan eszközök és kötelezettségek értékeléséről szóló közzétételeket, amelyek nem tartoznak az IFRS 5 standard értékelési követelményének hatókörébe, és ilyen közzétételeket még nem biztosítottak a pénzügyi kimutatásokhoz fűzött egyéb megjegyzésekben.
                           
                        Értékesítésre tartottként besorolt befektetett eszközökre (vagy elidegenítési csoportokra) vagy megszűnt tevékenységekre vonatkozó további közzétételekre lehet szükség az IAS 1 standardban – különösen annak 15. és 125. bekezdéseiben – foglalt általános követelményeknek való megfelelés céljából.
               
            HATÁLYBALÉPÉS NAPJA
      
                  44E.
               
               
                  A 2009 áprilisában kibocsátott IFRS-ek javításai beiktatták az 5B. bekezdést. A gazdálkodó egységnek ezt a módosítást a jövőre nézve, a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IFRS 8 Működési szegmensek standard módosítása
      
      Az 23. és a 36. bekezdés módosul. A 35A. bekezdés hozzáadásra kerül.
      KÖZZÉTÉTEL
      
         Az eredményre, eszközökre és kötelezettségekre vonatkozó információk
      
      
                  23.
               
               
                  A gazdálkodó egységnek minden egyes bemutatandó szegmensre vonatkozóan jelentenie kell az eredmény értékét. A gazdálkodó egységnek minden egyes bemutatandó szegmensre vonatkozóan jelentenie kell az összes eszköz és kötelezettség értékét, amennyiben ezeket az adatokat rendszeresen a legfőbb működési döntéshozó rendelkezésére bocsátják. A gazdálkodó egységnek minden egyes bemutatandó szegmensre vonatkozóan a következőket is közzé kell tennie, amennyiben a meghatározott összegek szerepelnek a legfőbb működési döntéshozó által felülvizsgált szegmenseredmény értékében, vagy azokat más módon rendszeresen a legfőbb működési döntéshozó rendelkezésére bocsátják, még akkor is, ha nem szerepelnek a szegmenseredmény értékében:
                  
                              a)
                           
                           
                              külső vevőktől származó szegmensbevételt;
                           
                        
                              b)
                           
                           
                              …
                           
                        
            ÁTMENET ÉS HATÁLYBALÉPÉS NAPJA
      
                  35A.
               
               
                  A 2009 áprilisában kibocsátott IFRS-ek javításai módosították a 23. bekezdést. A gazdálkodó egységnek ezt a módosítást a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
                  36.
               
               
                  Az alkalmazás kezdeti évéhez összehasonlító információként nyújtott, megelőző évekre vonatkozó szegmensinformációkat (beleértve a 23. bekezdés 2009 áprilisában történt módosításának alkalmazását is) újra meg kell állapítani, hogy megfeleljenek a jelen IFRS követelményeinek, kivéve, ha az információ nem áll rendelkezésre és az előállítási költsége aránytalanul magas lenne.
               
            
         Az IAS 1 A pénzügyi kimutatások prezentálása standard módosítása
      
      A 69. bekezdés módosul. A 139D. bekezdés hozzáadásra kerül.
      SZERKEZET ÉS TARTALOM
      
         A pénzügyi helyzetre vonatkozó kimutatás
      
      
         Rövid lejáratú kötelezettségek
      
      
                  
                     69.
                  
               
               
                  A gazdálkodó egységnek rövid lejáratúként kell besorolnia egy kötelezettséget, ha:
                  
                              
                                 a)
                              
                           
                           
                              
                                 a kötelezettséget a szokásos működési ciklusa alatt várhatóan kiegyenlíti;
                              
                           
                        
                              
                                 b)
                              
                           
                           
                              
                                 a kötelezettséget elsősorban kereskedési céllal tartja;
                              
                           
                        
                              
                                 c)
                              
                           
                           
                              
                                 a kötelezettség rendezése a beszámolási időszak végét követő tizenkét hónapon belül esedékes; vagy
                              
                           
                        
                              
                                 d)
                              
                           
                           
                              
                                 nincs feltétel nélküli joga a kötelezettség kiegyenlítését a beszámolási időszakot követő legalább 12 hónapon túlra elhalasztani (lásd a 73. bekezdést). A kötelezettség azon feltételei, amelyek – a másik fél választása szerint – azt eredményezhetik, hogy azt tőkeinstrumentumok kibocsátásával rendezzék, annak besorolására nincsenek hatással.
                              
                           
                        
                     A gazdálkodó egységnek minden egyéb kötelezettséget hosszú lejáratúként kell besorolnia.
                  
               
            ÁTMENET ÉS HATÁLYBALÉPÉS NAPJA
      
                  139D.
               
               
                  A 2009 áprilisában kibocsátott IFRS-ek javításai módosították a 69. bekezdést. A gazdálkodó egységnek ezt a módosítást a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IAS 7 Cash flow-k kimutatása standard módosítása
      
      A 16. bekezdés módosul és az 56. bekezdés hozzáadásra kerül.
      A CASH FLOW KIMUTATÁS PREZENTÁLÁSA
      
         Befektetési tevékenységek
      
      
                  16.
               
               
                  A befektetési tevékenységből származó cash flow-k elkülönített közzététele fontos, mivel a cash flow-k képviselik azt, hogy milyen mértékben kapcsolódtak a kiadások jövőbeni jövedelem- és cash flow termelést szolgáló erőforrások beszerzéséhez. Csak a pénzügyi helyzetre vonatkozó kimutatásban megjelenített eszközt eredményező kiadások sorolhatók be befektetési tevékenységekként. Befektetési tevékenységekből származó cash flow-k például:
                  
                              a)
                           
                           
                              …
                           
                        
            HATÁLYBALÉPÉS NAPJA
      
                  56.
               
               
                  A 2009 áprilisában kibocsátott IFRS-ek javításai módosították a 16. bekezdést. A gazdálkodó egységnek ezt a módosítást a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IAS 17 Lízingek standard módosítása
      
      Az 14. és a 15. bekezdés törlésre kerül. A 15A., a 68A. és 69A. bekezdés hozzáadásra kerül.
      A LÍZINGEK MINŐSÍTÉSE
      
                  14.
               
               
                  [Törölve]
               
            
                  15.
               
               
                  [Törölve]
               
            
                  15A.
               
               
                  Ha egy lízing mind telek-, mind épület-elemeket tartalmaz, akkor a gazdálkodó egység minden egyes elem besorolását pénzügyi vagy operatív lízingként, elkülönítve értékeli, a 7–13. bekezdésekkel összhangban. Annak meghatározásakor, hogy a telek eleme operatív vagy pénzügyi lízing-e, fontos szempont, hogy a telek normál körülmények között határozatlan gazdasági élettartammal rendelkezik-e.
               
            ÁTMENETI RENDELKEZÉSEK
      
                  
                     68A.
                  
               
               
                  A gazdálkodó egységnek a még le nem járt lízingek telek-elemeinek besorolását a 69A. bekezdésben hivatkozott módosítások bevezetésének időpontjában ismételten fel kell mérnie, az ilyen lízingek kezdetekor fennálló információk alapján. Egy újonnan pénzügyi lízingként besorolt lízinget visszamenőlegesen kell megjelenítenie, az IAS 8 Számviteli politika, a számviteli becslések változásai és hibák standarddal összhangban. Ha azonban a gazdálkodó egység nem rendelkezik a módosítások visszamenőleges alkalmazásához szükséges információkkal, akkor:
                  
                              
                                 a)
                              
                           
                           
                              
                                 a módosításokat ezekre a lízingekre a módosítások bevezetésének időpontjában fennálló tények és körülmények alapján kell alkalmaznia; és
                              
                           
                        
                              
                                 b)
                              
                           
                           
                              
                                 az újonnan pénzügyi lízingként besorolt telek lízingjével kapcsolatos eszközt és kötelezettséget az abban az időpontban érvényes valós értékükön kell kimutatni; az ezen valós értékek közötti bármilyen különbséget a felhalmozott eredményben kell megjeleníteni.
                              
                           
                        
            HATÁLYBALÉPÉS NAPJA
      
                  69A.
               
               
                  A 2009 áprilisában kibocsátott IFRS-ek javításai részeként a 14. és a 15. bekezdés törlésre került, és a 15A. és 68A. bekezdés hozzáadásra került. A gazdálkodó egységnek ezeket a módosításokat a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt.
               
            
         Az IAS 36 Eszközök értékvesztése standard módosítása
      
      A 80. bekezdés módosul és a 140E. bekezdés hozzáadásra kerül.
      PÉNZTERMELŐ EGYSÉGEK ÉS GOODWILL
      
         Pénztermelő egység megtérülő értéke és könyv szerinti értéke
      
      
         Goodwill
      
      
         A goodwill hozzárendelése a pénztermelő egységekhez
      
      
                  
                     80.
                  
               
               
                  Az értékvesztési vizsgálat céljára az üzleti kombinációban megszerzett goodwillt az akvizíció időpontjától kezdődően hozzá kell rendelni a felvásárló azon egyes pénztermelő egységeihez vagy a pénztermelő egységek azon csoportjaihoz, amelyek várhatóan élvezni fogják a kombinációból származó szinergia nyújtotta előnyöket, függetlenül attól, hogy a felvásárolt egyéb eszközeiből vagy kötelezettségeiből vannak-e hozzárendelve ezen egységekhez vagy egységek csoportjaihoz. Minden egyes egységnek vagy egységcsoportnak, amelyhez goodwillt rendeltek hozzá:
                  
                              
                                 a)
                              
                           
                           
                              
                                 a gazdálkodó egységen belüli azt a legalacsonyabb szintet kell tükröznie, amelyen a goodwillt belső vezetési célokra megfigyelik; és
                              
                           
                        
                              
                                 b)
                              
                           
                           
                              
                                 nem szabad nagyobbnak lennie, mint az IFRS 8 Működési szegmensek standard 5. bekezdésében meghatározott, összesítés előtti működési szegmens.
                              
                           
                        
            ÁTMENETI RENDELKEZÉSEK ÉS HATÁLYBALÉPÉS NAPJA
      
                  140E.
               
               
                  A 2009 áprilisában kibocsátott, IFRS-ek javításai módosították a 80. bekezdés (b) pontját. A gazdálkodó egységnek ezt a módosítást a jövőre nézve, a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IAS 38 Immateriális javak standard módosítása
      
      A 36., 37., 40., 41. és 130C. bekezdések módosulnak és a 130E. bekezdés hozzáadásra kerül.
      MEGJELENÍTÉS ÉS ÉRTÉKELÉS
      
         Üzleti kombináció során történő akvizíció
      
      
         Az üzleti kombináció során megszerzett immateriális javak valós értékének meghatározása
      
      
                  36.
               
               
                  Az üzleti kombináció során megszerzett immateriális eszköz lehet, hogy elválasztható, de csak más kapcsolódó szerződéssel, azonosítható eszközzel vagy kötelezettséggel együtt. Ilyen esetekben a felvásárló az immateriális eszközt a goodwilltől elkülönítve, de a kapcsolódó tétellel együtt mutatja ki.
               
            
                  37.
               
               
                  A felvásárló az egymást kiegészítő immateriális javak egy csoportját megjelenítheti egyetlen eszközként, feltéve, hogy a csoportban az egyedi eszközök hasonló hasznos élettartamokkal rendelkeznek. Például, a „márka” és „márkanév” kifejezéseket is gyakran szinonimaként használják a védjegyekre és egyéb megjelölésekre. Ugyanakkor az első kettő általános marketing kifejezés, ami jellemzően egymást kiegészítő eszközök egy csoportjára, mint például egy védjegyre (vagy szolgáltatás megjelölésre), és az ahhoz kapcsolódó márkanévre, összetételre, receptekre és technológiai szakértelemre egyaránt vonatkozik.
               
            
                  40.
               
               
                  Amennyiben egy eszközre nézve nem létezik aktív piac, a valós érték azt az összeget tükrözi, amelyet a gazdálkodó egység a megszerzés időpontjában fizetett volna az eszközért egy jól tájékozott, ügyleti szándékkal rendelkező felek között szokásos piaci feltételek szerint lebonyolított ügylet keretében, a rendelkezésre álló legjobb információk alapján. Ezen összeg meghatározásakor a gazdálkodó egység a hasonló eszközökre vonatkozó közelmúltbeli ügyleteket veszi figyelembe. Például, a gazdálkodó egység az eszköz nyereségtermelő képességét befolyásoló tényezőkre, a mindenkori piaci ügyleteket tükröző összetett mutatókat alkalmazhat (mint amilyen a bevétel, működési eredmény, vagy a kamatfizetés, adózás, értékcsökkenés és amortizáció előtti eredmény (EBITDA)).
               
            
                  41.
               
               
                  Az egyedi immateriális javak adásvételében résztvevő gazdálkodó egységek kifejleszthettek ezen eszközök valós értékének indirekt módon való meghatározására vonatkozó módszereket. Ezen módszerek akkor alkalmazhatók az üzleti kombináció során megszerzett immateriális eszköz kezdeti értékeléséhez, ha a céljuk a valós érték megállapítása, és ha abban az iparágban lévő aktuális ügyleteket és gyakorlatot tükröznek, amelyhez az eszköz tartozik. Ezen módszerek magukban foglalják például:
                  
                              a)
                           
                           
                              az eszközből származó becsült jövőbeni nettó cash flow-k diszkontálását; vagy
                           
                        
                              b)
                           
                           
                              azoknak a költségeknek a becslését, amelyeket a gazdálkodó egység az immateriális eszköz tulajdonlása révén elkerül, és nem kell azt:
                              
                                          i.
                                       
                                       
                                          egy másik féltől licencbe vennie, egy szokásos piaci feltételek szerint lebonyolított ügylet keretében (mint a „jogdíj alóli mentesítés” megközelítésben, diszkontált nettó cash flow-k felhasználásával); vagy
                                       
                                    
                                          ii.
                                       
                                       
                                          ismét létrehoznia vagy pótolnia (mint a bekerülési érték megközelítésben).
                                       
                                    
                        
            ÁTMENETI RENDELKEZÉSEK ÉS HATÁLYBALÉPÉS NAPJA
      
                  130C.
               
               
                  A (2008-ban felülvizsgált) IFRS 3 módosította a 12., 33–35., 68., 69., 94. és 130. bekezdést, törölte a 38. és 129. bekezdéseket és beiktatta a 115A. bekezdést. A 2009 áprilisában kibocsátott, IFRS-ek javításai módosították a 36. és a 37. bekezdést. A gazdálkodó egységnek ezeket a módosításokat a jövőre nézve, a 2009. július 1-jén vagy azt követően kezdődő éves időszakokra kell alkalmaznia. Ezért a korábbi üzleti kombinációkban immateriális javakként és goodwillként kimutatott összegeket nem kell módosítani. Ha a gazdálkodó egység a (2008-ban felülvizsgált) IFRS 3 standardot egy korábbi időszakra alkalmazza, a módosításokat alkalmaznia kell erre a korábbi időszakra és közzé kell tennie ezt a tényt.
               
            
                  130E.
               
               
                  A 2009 áprilisában kibocsátott, IFRS-ek javításai módosították a 40. és a 41. bekezdést. A gazdálkodó egységnek ezt a módosítást a jövőre nézve, a 2009. július 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt.
               
            
         Az IAS 39 Pénzügyi instrumentumok: megjelenítés és értékelés standard módosítása
      
      A 2. bekezdés (g) pontja, a 80., 97., 100. és 108C. bekezdés módosul és a 103K. bekezdés hozzáadásra kerül.
      HATÓKÖR
      
                  
                     2.
                  
               
               
                  A jelen standardot kell alkalmaznia valamennyi gazdálkodó egységnek valamennyi típusú pénzügyi instrumentumára, az alábbi kivételekkel:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 bármely olyan, egy felvásárolt megvételére vagy eladására vonatkozó forward szerződést a felvásárló és az értékesítő részvényes között, amely egy jövőbeli időpontban üzleti kombinációt eredményez. A forward szerződés időtartama nem haladhatja meg azt az ésszerű időszakot, amelyre általában szükség van az előírt jóváhagyások beszerzéséhez és az ügylet befejezéséhez.
                              
                           
                        
                              
                                 h)
                              
                           
                           
                              
                                 …
                              
                           
                        
            FEDEZETI ÜGYLETEK
      
         Fedezett tételek
      
      
         Minősített tételek
      
      
                  80.
               
               
                  Fedezeti elszámolási célokra kizárólag a gazdálkodó egységen kívüli felet is bevonó eszközök, kötelezettségek, biztos elkötelezettségek és nagyon valószínű előre jelzett ügyletek jelölhetők meg fedezett tételként. Ebből következően a fedezeti elszámolás az azonos csoportba tartozó gazdálkodó egységek közötti ügyletek esetében kizárólag az ezen gazdálkodó egységek különálló vagy egyedi pénzügyi kimutatásaiban alkalmazható, és a csoport konszolidált pénzügyi kimutatásaiban nem. Ez alól kivételt jelent …
               
            
         Fedezeti elszámolás
      
      
         Cash flow fedezeti ügyletek
      
      
                  
                     97.
                  
               
               
                  Amennyiben egy előre jelzett ügyletre vonatkozó fedezeti ügylet a későbbiekben valamely pénzügyi eszköz vagy pénzügyi kötelezettség megjelenítését eredményezi, a 95. bekezdés alapján az egyéb átfogó jövedelemben elszámolt kapcsolódó nyereségeket vagy veszteségeket a saját tőkéből, átsorolás miatti módosításként (lásd a (2007-ben felülvizsgált) IAS 1 standardot), annak az időszaknak vagy időszakoknak az eredményébe kell átsorolni, amely vagy amelyek során a fedezett, előre jelzett cash flow-k hatással vannak az eredményre (mint pl. azon időszakokban, amikor kamatbevétel vagy kamatráfordítás kerül elszámolásra). Ugyanakkor, ha a gazdálkodó egység várakozásai szerint az egyéb átfogó jövedelemben elszámolt veszteség vagy annak egy része egy vagy több jövőbeni időszak alatt nem fog megtérülni, a gazdálkodó egységnek azt a részt, amelyre nem várható megtérülés, át kell sorolnia az eredménybe, átsorolás miatti módosításként.
               
            
                  
                     100.
                  
               
               
                  Minden cash flow fedezeti ügylet esetében, kivéve azokat, amelyekre a 97. és 98. bekezdések vonatkoznak, az egyéb átfogó jövedelemben elszámolt összegeket a saját tőkéből, átsorolás miatti módosításként (lásd a (2007-ben felülvizsgált) IAS 1 standardot) annak az időszaknak vagy azoknak az időszakoknak az eredményébe kell átvezetni, amely vagy amelyek során a fedezett, előre jelzett cash flow-k hatással vannak az eredményre (például akkor, amikor az előre jelzett eladás megtörténik).
               
            HATÁLYBALÉPÉS NAPJA ÉS ÁTTÉRÉS
      
                  103K.
               
               
                  A 2009 áprilisában kibocsátott IFRS-ek javításai módosították a 2. bekezdés (g) pontját, a 97., 100. bekezdéseket és az AG30. bekezdés (g) pontját. A gazdálkodó egységnek a 2. bekezdés (g) pontjának, a 97. és a 100. bekezdésnek a módosításait a jövőre nézve, minden, még nem lejárt szerződésre alkalmaznia kell, a 2010. január 1-jén vagy azt követően kezdődő éves időszakokra. A gazdálkodó egységnek az AG30. bekezdés (g) pontjának módosítását a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
                  108C.
               
               
                  A 2008 májusában kibocsátott IFRS-ek javításai módosították a 9., 73. és AG8. bekezdést, és hozzáadták az 50A. bekezdést. A 2009 áprilisában kibocsátott IFRS-ek javításai módosították a 80. bekezdést. A gazdálkodó egységnek ezeket a módosításokat a 2009. január 1-jén vagy azt követően kezdődő éves időszakokra kell alkalmaznia. A gazdálkodó egységnek a 9. és az 50A. bekezdés módosításait attól az időponttól kezdve és úgy kell alkalmaznia, amikortól és ahogyan a 105A. bekezdésben ismertetett 2005. évi módosításokat alkalmazta. Valamennyi módosítás korábbi alkalmazása megengedett. Ha egy gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt.
               
            
         Az IAS 39 Pénzügyi instrumentumok: megjelenítés és értékelés standard alkalmazási útmutatójának módosítása
      
      AG30. bekezdés (g) pontja módosul.
      BEÁGYAZOTT SZÁRMAZÉKOS TERMÉKEK (10–13. BEKEZDÉS)
      
                  AG30
               
               
                  A beágyazott származékos termék gazdasági jellemzői és kockázatai nem minősülnek az alapszerződéssel szoros kapcsolatban lévőnek (11. bekezdés (a) pontja) a következő példákban. Ezekben a példákban, feltételezve, hogy a 11. bekezdés (b) és (c) pontjaiban foglalt feltételek is teljesülnek, a gazdálkodó egység a beágyazott származékos terméket az alapszerződéstől elkülönítve számolja el:
                  …
                  
                              g)
                           
                           
                              Egy alap-adósságszerződésbe vagy biztosítási szerződésbe beágyazott vételi (call), eladási (put) vagy előtörlesztési opció nem kapcsolódik szorosan az alapszerződéshez, kivéve, ha:
                              
                                          i.
                                       
                                       
                                          az opció lehívási ára minden lehívás időpontjában hozzávetőleg megegyezik az alap-adósságinstrumentum amortizált bekerülési értékével vagy az alap-biztosítási szerződés könyv szerinti értékével; vagy
                                       
                                    
                                          ii.
                                       
                                       
                                          az előtörlesztési opció lehívási ára a hitelezőnek megtérít egy olyan összeget, amely legfeljebb az alapszerződés hátralévő időtartamára vonatkozóan elveszített kamat hozzávetőleges jelenértékének felel meg. Az elveszített kamat az előtörlesztett tőkeösszeg és a kamatláb-különbözet szorzata. A kamatláb-különbözet az alapszerződés effektív kamatlábának többlete azon effektív kamatlábhoz viszonyítva, amelyet a gazdálkodó egység az előtörlesztési időpontban megkapna, ha az előtörlesztett tőkeösszeget újra befektetné az alapszerződés hátralévő időtartamára, egy hasonló szerződésbe.
                                       
                                    Annak felmérését, hogy a vételi (call) vagy eladási (put) opció szorosan kapcsolódik-e az alap-adósságszerződéshez, az előtt kell elvégezni, hogy az átváltoztatható adósságinstrumentum tőkeeleme – az IAS 32 standarddal összhangban – elkülönítésre kerülne.
                           
                        
                              h)
                           
                           
                              …
                           
                        
            
         Az IFRIC 9 Beágyazott származékos termékek újbóli felmérése értelmezés módosítása
      
      A 5. bekezdés módosul és az 11. bekezdés hozzáadásra kerül.
      HATÓKÖR
      
                  5.
               
               
                  A jelen értelmezés nem alkalmazandó az olyan szerződésekben szereplő beágyazott származékos termékekre, amelyek megszerzése:
                  
                              a)
                           
                           
                              egy (a 2008-ban felülvizsgált IFRS 3 Üzleti kombinációk standard által meghatározott) üzleti kombináció során történik;
                           
                        
                              b)
                           
                           
                              közös ellenőrzés alatt álló gazdálkodó egységek vagy üzleti tevékenységek a (2008-ban felülvizsgált) IFRS 3 standard B1–B4. bekezdéseiben ismertetett kombinációja során történik; vagy
                           
                        
                              c)
                           
                           
                              egy, az IAS 31 Közös vállalkozásokban lévő érdekeltségek standardban meghatározott közös vállalkozás létrehozásakor,
                           
                        vagy azok lehetséges újbóli felmérésekor, az akvizíció időpontjában. (1)
                  
               
            HATÁLYBALÉPÉS NAPJA ÉS ÁTTÉRÉS
      
                  11.
               
               
                  A 2009 áprilisában kibocsátott IFRS-ek javításai módosították az 5. bekezdést. A gazdálkodó egységnek ezt a módosítást a jövőre nézve, a 2009. július 1-jén vagy azt követően kezdődő éves időszakokra kell alkalmaznia. Ha a gazdálkodó egység a (2008-ban felülvizsgált) IFRS 3 standardot egy korábbi időszakra alkalmazza, akkor ezt a módosítást alkalmaznia kell erre a korábbi időszakra és közzé kell tennie ezt a tényt.
               
            
         Az IFRIC 16 Külföldi érdekeltségbe történt nettó befektetés fedezeti ügyletei értelmezés módosítása
      
      Az 14. és a 18. bekezdés módosul.
      KONSZENZUS
      
         Hol birtokolható a fedezeti instrumentum?
      
      
                  14.
               
               
                  Egy származékos vagy egy nem származékos instrumentum (vagy a származékos és nem származékos instrumentumok egy kombinációja) megjelölhető fedezeti instrumentumként egy külföldi érdekeltségbe történt nettó befektetés fedezeti ügyletében. A fedezeti instrumentum(ok) a csoporton belül egy vagy több gazdálkodó egység birtokában lehetnek, mindaddig, amíg az IAS 39 standard 88. bekezdésének a nettó befektetés fedezeti ügyletére vonatkozó megjelölési, dokumentálási és hatékonysági követelményei teljesülnek. Különösen a csoport fedezeti stratégiáját kell egyértelműen dokumentálni, mert lehetséges, hogy a csoport különböző szintjein a megjelölések eltérőek.
               
            HATÁLYBALÉPÉS NAPJA
      
                  18.
               
               
                  A gazdálkodó egységnek a jelen értelmezést a 2008. október 1-jén vagy azt követően kezdődő éves időszakokra kell alkalmaznia. A gazdálkodó egységnek a 2009 áprilisában kibocsátott IFRS-ek javításai által tett, 14. bekezdés módosítását a 2009. július 1-jén vagy azt követően kezdődő éves időszakokra kell alkalmaznia. Mindkét esetben a korábbi alkalmazás megengedett. Ha a gazdálkodó egység ezt az értelmezést egy 2008. október 1-je előtt, vagy a 14. bekezdés módosítását egy 2009. július 1-je előtt kezdődő időszakra alkalmazza, közzé kell tennie ezt a tényt.
               
            
         (1)  A (2008-ban felülvizsgált) IFRS 3 standard foglalkozik a beágyazott származékos termékeket tartalmazó szerződéseknek egy üzleti kombináció keretében történő megszerzésével.